Stanley Benjamin Prusiner

Stanley Benjamin Prusiner (* 28. Mai 1942 in Des Moines, Iowa) is en US-amerikaansch Biochemiker un Neuroloog, de 1997 för dat Opdecken vun de Prionen, en neeaardig Klass vun Krankheitserregern, mit den Nobelpries för Physiologie oder Medizin uttekent wurr. 

Leven
Prusiner hett Chemie un Medizin an de University of Pennsylvania studeert. Sien eerst klinische Tätigkeit as Dokter führ hüm 1968 an de University of California, San Francisco. He hett dor sien Tätigkeit ünnerbraken, um för dree Johr in den National Institutes of Health (NIH) in Bethesda (Maryland) över Escherichia coli to forschen. Ansluutend hett he sien neurologisch Utbillen in San Francisco fortsett. Siet 1974 is Prusiner Perfesser för Neurologie an de University of California, San Francisco. 1976 kreeg he en Forschungsstipendium vun de Alfred P. Sloan Foundation (Sloan Research Fellowship).

Siet 1983 gifft Prusiner tosätzlich Virologie-Ünnerricht an de University of California, Berkeley, wo he ok in de Alzheimer-Forschung tätig weer, siet 1988 ok Biochemie an der University of California, San Francisco.

De Bedüüden vun Prusiner sien Forschungsleistung (Opdecken vun de vun hüm so nöömt Prionen) liggt in Opklärungsversöök vun de Oorsaken vun en Reeg vun seltener verwandter Infektschons- un Arvkrankheiten, de Prionkrankheiten. Dorto tellen de Creutzfeldt-Jakob-Krankheit (inkl. De nee Variante vCJD), Kuru, de tödliche familiäre Slaaplosigkeit, dat Gerstmann-Sträussler-Scheinker-Syndrom, BSE un Scrapie. Prusiner hett, utgahnd vun sien 1972 anfungen ForschungenStanley B. Prusiner, E. R. Stadtman: The Enzymes of Glutamine Metabolism. In: National Meeting of the American Chemical Society. New York 1972. all  1982 up de Bedüüden vun de Prionen henwiest, wurr aber tonächst weder hörrt noch beacht. Dat hett denn noch över teihn Johr düert, bit sück sien Ansicht ok in de Fackwelt mehrheitlich dörsetten dee. 

Ehrungen (Uttoog)
 1992: Max-Planck-Forschungspries (gemeensam mit Detlev Riesner) 
 1992: Liddmaat vun de National Academy of Sciences
 1993: Gairdner Foundation International Award 
 1993: Liddmaat vun de American Academy of Arts and Sciences
 1993: Richard Lounsbery Award
 1994: Albert Lasker Award for Basic Medical Research 
 1995: Paul-Ehrlich-un-Ludwig-Darmstaedter-Pries
 1995: Pasarow Award
 1996: Keio Medical Science Prize 
 1997 Prix Charles-Léopold Mayer-Pries
 1997: Louisa-Gross-Horwitz-Pries 
 1997: Zülch-Pries
 1998: Liddmaat vun de American Philosophical Society
 2010: National Medal of Science

 Literatur 
 Gisela Baumgart: Prusiner, Stanely Ben. In: Werner E. Gerabek, Bernhard D. Haage, Gundolf Keil, Wolfgang Wegner (Hrsg.): Enzyklopädie Medizingeschichte. De Gruyter, Berlin/ New York 2005, ISBN 3-11-015714-4, S. 1188.

 Weblinks 

 Körtbiographie in de Encyclopedia Britannica
 Indrag to Prusiner up de Sieden vun den Nobelpries (engelsch)

 Enkeld Nahwiesen 

Kategorie:Mann
Kategorie:Börger von de USA
Kategorie:Boren 1942
Kategorie:Nobelpriesdräger (Medizin)